《赠李参军兄弟自凤阳弃官归四明》
明代·孙继皋

挂冠何日返荆扉，携手云林世所稀。家在淮南搴桂去，身同贺监乞湖归。

池塘梦是王孙草，荷芰裁为隐士衣。多少五陵裘马客，秋风閒却钓鱼矶。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。